open-index/open-wikipedia-markdown huggingface dataset:
Elfyn Evans

**Elfyn Rhys Evans** (sündinud 28. detsembril 1988 Dolgellaus) on Suurbritannia (Walesi) rallisõitja. Tema isa Gwyndaf Evans on samuti WRC sarjas osalenud rallisõitja.

Tema kaardilugeja on Scott Martin.

## Karjäär
Evans alustas oma karjääri aastal 2006 F1000 Rally Championship võistlustel Nissan Micra auto roolis. 2007. aastal jätkas sõitmist N-rühma seeriaautode klassi Ford Fiestaga Fiesta Sporting Trophy sarjas, tulles hooaja lõppedes kolmandaks. Ta võistles samal aastal kohe ka WRC sarjas Wales rallil GB, kus jäi 42. kohale. 

2008. aastal tuli võitjaks Fiesta Sporting Trophy sarjas nii Ühendkuningriigis kui ka Iirimaal.
2010. aastal sai Evansi karjäär eduka jätku, kui ta võitis Suurbritannias juunioride ralli meistritiitli ja Ford Fiesta Trophy UK sarja. 2011. aastal võistles ta N-klassi Subaru Impreza autoga British Championship sarjas, saavutas kaks rallivõitu ning meistrivõistlustel kokkuvõttes teise koha.

2012. aastal jõudis Evans rahvusvahelisele tasemele, võites FIA noorte sõitjate kategoorias ja WRC Academy Cupi. Seejärel tuli 2013. aastal tal võimalus osaleda WRC2 sarjas, samuti sai Evans koha erarahastusega M-Spordi meeskonnas, kus ta aitas testida ja arendada selle tiimi WRC Ford Fiestasid. Sardiinias toimunud WRC-võistlusel andis Evansi  kõneainet. Vaid kahepäevase etteteatamisega paluti tal asendada rallist eemale jäävat sõitjat Nasser Al-Attiyahi. Uue kaassõitjaga ja ilma võistluseelse auto testimiseta suutis ta selle ralli lõpetada väga arvestatava kuuenda kohaga.

2014. ja 2015. aastal sõitis Elfyn M-Spordi meeskonnas WRC-sarja rallis täismahus Fiesta RS WRC-ga, mille tipphetked olid 2015. aastal Korsikal teine ​​ja Argentinas kolmas koht. 2016. aastal läks ta WRC2 kategoorias tagasi Fiesta R5 autole. Evans saavutas hooaja esimesel kahel rallil (Monacos ja Rootsis) M-Spordi sõitjate parimad kohad.

2017. aastal oli Elfyn Evans M-Spordi meeskonna esisõitja. Evans jõudis lähedale oma esimesele rallivõidule Argentinas, kus Thierry Neuville võitis teda 0,7 sekundiga. Seejärel toimus Soome rallil muljetavaldav sõit, mis päädis taas teise kohaga. Lõpuks saavutas Evans oma esimese WRC rallivõidu kodus, Walesi GB rallil.

Evans sõlmis 2020. aastal lepingu Toyota Gazoo Racing WRT tiimiga ning alustas autoralli maailmameistrivõistlustel sõitmist Toyota Yaris WRC autoga. Rootsi rallil saavutas ta oma esimese võidu Toyota meeskonna eest, saades esimeseks Briti piloodiks, kes selle võistluse on võitnud. 

## WRC rallivõidud

## Osalemine WRC rallidel

Hooaeg on pooleli

## Viited

## Välislingid
* Elfyn Evans. Rallivõistluste tulemused karjääri jooksul.
* Elfyn Evans: Eesti ralli pole meid kunagi hellitanud. sport.postimees.ee, 7. juuli 2022.
Kris Meeke

**Kris Meeke** (sündinud 2. juulil 1979) on Suurbritannia rallisõitja.

Tema kaardilugeja on 2019. aastal Sebastian Marshall.

2013–2018 sõitis Meeke Citroëni tiimis. Edukaim hooaeg oli 2015, mille lõpetas viiendal kohal. 

Ta on kokku võitnud viis rallit, viimati 2017. aasta Kataloonia ralli. Nende viie võidu puhul oli ta kaardilugejaks Paul Nagle.
Henning Solberg

**Henning Solberg** (sündinud 8. jaanuaril 1973) on norra rallisõitja.

Tema kaardilugeja on Ilka Minor.

Henning sõitis 2014. aastal WRC-s Fordiga. Ta sai Portugali rallil 4. koha.
Karksi mõisa kalmistu

**Karksi mõisa kalmistu** on kalmistu Karksi kihelkonnas Pärnumaal, tänapäevase haldusjaotuse järgi Karksi-Nuia linnas Mulgi vallas Viljandi maakonnas. Kalmistu jääb mõisa südamest linnulennult umbes 1,7 km kaugusele edelasse.

## Ajalugu
Kalmistu rajasid Karksi mõisa tollased omanikud Lievenid umbes 1760. aastate keskel, arvatavasti seoses omanik Georg von Lieveni surmaga 1763. aastal. 

Esimene matus oli 1764. aastal ning kalmistule on teadaolevalt üldse maetud 4 lahkunut.

## Kalmistu kabel
Suure osa kalmistust võtab enda alla baroklik matusekabel. See on arvatavasti rajatud osaliselt mingile vanemale ehitisele, sest on osaliselt vajunud viltu. Võimalik, et see ehitis on olnud seotud Karksi ordulinnusega juba keskajal (kabel või vallikraavi teisel pool olnud eeskaitseehitis). 

Vana Karksi luteri kirik (1770. aastatel ehitama hakatud praeguse Karksi luteri kiriku eellane) jäi sellest paigast liiga kaugele. Kuna vana kiriku ümber oli arvatavasti tolleaegne kalmistu, võis see kunagine ehitis olla seotud ka kalmistu müüri või -kabeliga, ehkki kaardil pole selliseid ehitisi kujutatud. 

## Kalmistule maetuid
*kindralfeldmarssal Georg Reinhold von Lieven (1696–1763)
*tema abikaasa Margarethe Elisabeth von Lieven (sündinud Manteuffel; 1712–1783)

## Viited

## Kirjandus
*Aare Mäemets. "Karksi". Tallinn 1981. Lk 48
*Ants Hein. "Karksi mõis". // Viljandimaa mõisad. Viljandi 1999. Lk 40
*Alo Särg. "Karksi (*Schloß Karkus*)". // Viljandimaa mõisad ja mõisnikud. Argo. Tallinn 2007. Lk 29-30
*Valdo Praust. "Mõisakalmistud". // Pärnumaa mõisad. Tänapäev. Tallinn 2009. Lk 68
*Valdo Praust. "Karksi mõis (*Schloß Karkus*)". // Pärnumaa mõisad. Tänapäev. Tallinn 2009. Lk 140-141
*Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

## Välislingid
*Kultuurimälestis nr 14487 "Karksi kabel, 18.saj."
*Karksi mõisa kalmistu Veljo Ranniku kogus. Muinsuskaitseameti fotokogu
*Karksi mõisa kalmistu Jaan Vali kogus. Muinsuskaitseameti fotokogu
*Karksi mõisa kalmistu. Viljandimaa kalmistute bibliograafia
*Karksi mõis ja selle kalmistu Eesti mõisaportaalis
*Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Juho Hänninen

**Juho Ville Matias Hänninen** (sündinud 25. juulil 1981) on endine Soome rallisõitja.

Aastal 2005 võitis ta Marko Sallineniga Saaremaa Ralli.

2007. aastal sai tema kaardilugejaks Mikko Markkula, 2013. aastal  Tomi Tuominen ning 2017. aastal Kaj Lindström.

Hänninen sõitis 2014. aastal Hyundai tiimis. 2017. aastal sõitis Toyotaga esimest korda kaasa terve hooaja ning lõpetas kokkuvõttes 9. kohaga. See jäi ühtlasi tema karjääri viimaseks.
Proopiomelanokortiin

**Proopiomelanokortiin** (lühend **POMC**) on paljude selgroogsete loomade ajuripatsi eessagara moodustatav peptiid ja prohormoon.

POMC-d komplekteeritakse ka hüpotalamuse neuronites, platsentas ja soolestikus.

Proopiomelanokortiini füsioloogilised ülesanded pole seni päris selged, uurimused on tuvastanud, et POMC osaleb neurotransmissioonis, õppimises, nii sünnieelselt kui ka sünnijärgselt sisenõristussüsteemi töös, POMC-d seostatakse ka vaimsete häirete ja kasvajate moodustumisega.

Proopiomelanokortiin on mitmete bioloogiliselt aktiivsete ainete allikaks, molekulist tekivad ensümaatiliselt (hüdrolüüsi teel) näiteks gammamelanotsüüte stimuleeriv hormoon, kortikotropiin (AKTH), alfamelanotsüüte stimuleeriv hormoon, kortikotropiinitaoline hüpofüüsi kesksagara peptiid (CLIP), beeta- ja gammalipotroopne hormoon, beetaendorfiinid jt.

Proopiomelanokortiingeeni ekspresseeritakse ajuripatsis. Vastavate retseptorite sünteesitav ja eritatav proopiomelanokortiin on eelkursoriks beetalipotropiinile, millest moodustatakse ka beetaendorfiin. Proopiomelanokortiini eritatakse verre stressi vastusena.

## Roomajatel
### Madudel

Madudel reguleerib proopiomelanokortiin muu hulgas ka mao naha värvust, nii näiteks raskendab harilike rästikute tuvastamist mustade (melanistlike) rästikute olemasolu, kuna nende siksaktriip pole nähtav. Rästikud ei sünni mustadena, nende värvus muutub uurijate arvates ajuripatsi eritatava proopiomelanokortiini mõjul, andes emastel teada suguküpsuse saabumisest.

## Proopiomelanokortiingeen inimestel

Proopiomelanokortiingeen koosneb 241 aminohappest ja asub inimestel kromosoomis 2p23.3. Proopiomelanokortiingeen on seotud kõrge kaaluga. See geen on 0,85 protsendil eestlastest.

## Viited

## Välislingid
*SissekanneOMIM-is 
*Sissekanne UniProtis

*Selles artiklis on kasutatud ingliskeelset artiklit [[:en:Proopiomelanocortin]] seisuga 27.04.2014.*
Aderholdi mõis

**Aderholdi mõis** (läti keeles *Āderholda muiža*, ka *Ramma muižiņa*) oli mõis Lätis Riia linnas Brasa asumis. Saksa keeles *Aderholdshen*, ka *Rammsche Höfchen*. Mõisa peahoone asus Hospitāļu ielal.

Aderholdi mõisa rajas XVIII sajandil sõjaväehospidali kõrvale pagar Johan August Aderhold. Aderholdi mõis on üks vähestest Riia ümbruskonna mõisatest, mis kuulus linna käsitöölistele.

XIX sajandi alguses müüs järglasteta mees mõisa doktor Joachim von Rammile. Jenas õppinud arst hakkas esimesena Riia rahvast tuulerõugete vastu vaktsineerima, aastail 1803–1809 oli ta vaeste haigla direktor. 1806. aastal müüs Joachim von Ramm mõisa maha.

Aderholdi mõisa hooned pole säilinud. Johann Christoph Brotze 1803. aasta jooniselt on näha, et mõisa peahoone oli lihtne ühekorruseline palkmaja. Mõisa juurde kuulus ka mitu kõrvalhoonet.

## Välislingid
*Sissekanne Riia mõisate veebisaidil; fotod (*läti keeles*)
*Sissekanne Läti mõisate veebisaidil; fotod (*läti keeles*)
Martin Prokop

**Martin Prokop** (sündinud 4. oktoobril 1982 Jihlavas) on Tšehhi rallisõitja.

Tema kaardilugeja on Jan Tomanek.

2014. aastal sõidab Prokop Jipocar Czech (Ford) tiimis. Ta sai Portugali rallil 6. koha ja on WRC arvestuses pärast 4. etappi 9. kohal.
Bryan Bouffier

**Bryan Bouffier** (sündinud 1. detsembril 1978) on Prantsusmaa rallisõitja.

Tema kaardilugeja on Xavier Panseri.

## Välislingid

*Profiil ewrc-results.com
Cluj-Napoca Põllumajandusteaduse ja Veterinaariaülikool

**Cluj-Napoca Põllumajandusteaduse ja Veterinaariaülikool** (lühend **USAMV** rumeeniakeelsest nimest *Universitatea de Științe Agricole și Medicină Veterinară Cluj-Napoca*), varasema nimega **Majandusakadeemia** on Rumeenia linna Cluj-Napoca suuruselt kolmas ülikool.

Kõrgkool rajati 1869. aastal Transilvaania Majandusühingu algatusel. Esimene hoone valmis 1873. aastal. 1906 sai ülikooliks. 1932. aastal valmis uus peahoone. 1959. aastal avati loomakasvatusteaduskond ja 1968. aastal veterinaariateaduskond. Tänapäeval on ülikoolis 5 teaduskonda: põllumajandus-, aiandus-, loomakasvatus- ja biotehnoloogia, toiduteaduse- ja -tehnoloogia ning veterinaariateaduskond.

Ülikoolis õpib umbes 6000 üliõpilast.

## Välislingid

*Cluj-Napoca Põllumajandusteaduse ja Veterinaariaülikooli koduleht
Theodore Millon

**Theodore Millon** (18. august 1928 – 29. jaanuar 2014) oli Ameerika Ühendriikide psühholoog, kes kogus eriti tuntust oma tööga isiksushäirete vallas. 

## Teadustöö
Millon lõi üldtunnustatud alatüüpide süsteemi kõigi DSM-is kirjeldatud isiksushäirete jaoks:
* Skisotüüpse isiksushäire alatüübid
* Skisoidse isiksushäire alatüübid
* Paranoilise isiksushäire alatüübid
* Antisotsiaalse isiksushäire alatüübid
* Piirialase isiksushäire alatüübid
* Histrioonilise isiksushäire alatüübid
* Nartsissistliku isiksushäire alatüübid
* Sõltuva isiksushäire alatüübid
* Obsessiiv-kompulsiivse isiksushäire alatüübid
* Vältiva isiksushäire alatüübid

## Teosed
* 1969: *Modern Psychopathology: A Biosocial Approach to Maladaptive Learning and Functioning*, Saunders
* 1996: (koos Roger D. Davisega)* Disorders of Personality: DSM IV and Beyond 2nd edition*, John Wiley & Sons ISBN 0-471-01186-X
* 2004: *Personality Disorders in Modern Life*, John Wiley and Sons. ISBN 0-471-23734-5
* 2007: (koos Seth Grossmaniga) *Moderating Severe Personality Disorders: A Personalized Psychotherapy Approach*, John Wiley & Sons.
* 2007: (koos Seth Grossmaniga) *Resolving Difficult Clinical Syndromes: A Personalized Psychotherapy Approach*, John Wiley & Sons.
* 2007: (koos Seth Grossmaniga) *Overcoming Resistant Personality Disorders: A Personalized Psychotherapy Approach*, John Wiley & Sons.
* 2008: (toimetaja koos Paul H. Blaneyga) *Oxford Textbook of Psychopathology, 2nd Ed.*, Oxford University Press.
* 2008: (toimetaja koos Robert Kruegeri ja Erik Simonseniga) *Contemporary Directions in Psychopathology: Toward the DSM-V and ICD-11*, Guilford Press
* 2011: *Disorders of Personality: Introducing a DSM/ICD Spectrum from Normal to Abnormal*, 3rd edition John Wiley & Sons ISBN 0470040939

## Viited
Moolok (film)

**"Moolok"** on 1999. aastal Venemaa, Saksamaa, Šveitsi, Jaapani, Itaalia ja Prantsusmaa koostööna valminud mängufilm.

## Süžee
Filmis kujutatakse ühte tavalist varasuvist päeva Adolf Hitleri ja tema kaaskonna elus Berchtesgadenis 1942. aastal.

## Osatäitjad
*Leonid Mozgovoi – Adolf Hitler
*Jelena Rufanova – Eva Braun
*Irina Sokolova – Joseph Goebbels
*Jelena Kramer – Magda Goebbels
*Vladimir Bogdanov – Martin Bormann
*Sergei Ražuk – sekretär
*Lev Jelissejev – majordoomus
*Anatoli Švederski – pastor
*Maksim Sergejev – adjutant
Sandro Lopopolo

**Alessandro Lopopolo** (hüüdnimi **Sandro**; 18. detsember 1939 Milano – 26. aprill 2014) oli Itaalia poksija.

Ta sai kergekaalus (kuni 60 kg) 1960. aasta Rooma olümpiamängude poksivõistlustel hõbemedali, kaotades finaalis kuldmedali- ja olümpiavõitjale Kazimierz Paździorile (Poola).

1961–1973 võistles ta elukutselisena. 

## Viited

## Välislingid
* 
*Alessandro "Sandro" Lopopolo lehel ''BoxRec''. Inglise keeles
Meredith Eaton

**Meredith Hope Eaton** (ka **Meredith Eaton-Gilden**; sündinud 26. augustil 1974 Long Islandil New Yorgi osariigis USA-s) on Ameerika Ühendriikide näitleja. Ta on 1,2 meetri pikkune ja nimetab ennast "lühikeseks näitlejaks"..

Meredith Eatonit tuntakse eelkõige tema rolli järgi advokaat Emily Resnickina telekanali CBS kohtusarjas "Family Law" (kus ta oli esimene püsirolliga naiskääbus USA tipptelesarjas) ning korduva osa järgi Bethany Horowitzina ABC sarjas "Boston Legal".

## Noorus
Eatoni ema on kliiniline psühhiaater ja isa administratiivõiguse kohtunik. Meredith Eaton õppis Hofstra Ülikoolis Hempsteadis New Yorgi osariigis, kus osales naisüliõpilasorganisatsioonis Delta Phi Epsilon. Ta lõpetas ülikooli 1996. aastal interdistsiplinaarsete uuringute alal kõrvalerialaga teatris. 2007. aasta juunis nimetas Hofstra Ülikool ta kuu vilistlaseks.

Eaton kaitses magistrikraadi kliinilise psühholoogia alal Adelphi Ülikooli Derneri Psühholoogiainstituudis (Derner Institute of Advanced Psychological Studies) keskmise hindega 4,0. Hiljem on ta öelnud, et psühholoogiaharidus andis talle parema oskuse mõista näitlemisel rollidünaamikat.

## Karjäär

Meredith Eatoni näitlejakarjäär algas 1999. aastal, kui ta osales avatud konkursil komöödiafilmi "Unconditional Love". Ehkki see oli tema esimene rollikonkurss, võitis ta enam kui 500 naist Kanadast, USA-st ja Suurbritanniast ning sai Maudey Beasley rolli.

"Unconditional Love" tuli välja alles 2002. aastal. Meredith Eatoni osatäitmist nägi Paul Haggis, kes lõi tema jaoks Emily Resnicki rolli sarjas "Family Law". Eaton liitus trupiga 2002. aastal ja osales sarjas kuni selle lõpetamiseni samal aastal. Hiljem on tal olnud silmapaistvaid rolle sarjades "NYPD Blue", "Dharma & Greg", "", "Dr House" ja "". Ta on esinenud ka History Channeli dokumentaalfilmis "Standing Tall at Auschwitz" perekond Ovitzist ja sõltumatus dokumentaalfilmis "No Bigger Than a Minute" kääbuste teemal (film esilinastus PBSi programmis "P.O.V."

2006. aastal liitus Meredith Eaton sarja "Boston Legal" trupiga, mängides Bethany Horowitzi, William Shatneri tegelase Denny Crane'i silmarõõmu. David E. Kelley kirjutas selle rolli spetsiaalselt Eatoni jaoks.

Näitlemise kõrvalt tegutseb Eaton ka vaimse tervise terapeudina, ehkki 2007. aastal kinnitas ta, et näitlemine on tema jaoks esmane. Pärast "Family Law" lõppu oli tal raskusi uute osade leidmisega ja talle ei meeldinud Hollywoodi filmides kääbustele pakutavad stereotüüpilised rollid. Aasta vältel töötas ta Californias suletud psühhiaatriahaiglas, vahel ka ohtlike patsientidega. Ta on soovitanud elukutselistel näitlejatel hoida "tagavaraplaani" ja on öelnud, et psühholoogiakraad on tema "ohutusvõrk".

## Eraelu
Eaton oli abielus näitleja Michael Gildeniga alates 20. maist 2001 kuni Gildeni enesetapuni Los Angeleses 5. detsembril 2006. 12. oktoobril 2008 abiellus Eaton Los Angelese fotograafi Brian S. Gordoniga. Neil on üks laps.

## Filmograafia

## Viited

## Välislingid

*Meredith Eaton, Internet Movie Database
*Meredith Eatoni intervjuu (Matthew Roloff, The Learning Channel)
*Lõik dokumentaalfilmist "No Bigger Than a Minute"
Jozef Tiso

**Jozef Gašpar Tiso** (13. oktoober 1887 Bytča – 18. aprill 1947 Bratislava) oli Slovakkia poliitik ja katoliku preester.

Jozef Tiso lõpetas Žilinas gümnaasiumi, õppis seejärel vaimulikus seminaris Nitras. Andeka õpilasena võimaldati tal õppida Viini Ülikoolis, mille ta lõpetas 1910. aastal. Ülikooli lõpetamise järel teenis ta katoliku preestrina. 1915. aastal sai Jozef Tiso Nitra Teoloogilise Seminari rektoriks. Aastatel 1921–1923 oli ta Slovakkia peapiiskopi sekretär. Alates 1924. aastast kuni 1945. aastani oli ta katoliku preester Bánovce nad Bebravous.

1918. aasta lõpus astus Tiso klerikaalsesse autonomistlikku Slovakkia Rahvaparteisse. Esimest korda kandideeris ta Tšehhoslovakkia parlamenti 1920. aastal, valituks osutus 1925. aastal. Tšehhoslovakkia parlamendi liikmeks jäi ta kuni 1938. aastani. 1927–1929 oli ta Tšehhoslovakkia tervishoiu- ja spordiminister. Pärast Andrej Hlinka surma 1938. aasta augustis sai Tiso faktiliselt Slovakkia Rahvapartei liidriks.

1938. aasta oktoobris saavutas Slovakkia autonoomia ning Tiso sai 7. oktoobril 1938 Slovakkia peaministriks. 1939. aasta veebruaris hakkasid Saksa poliitikud veenma Slovakkia poliitikuid, et need kuulutaksid välja iseseisvuse. Vastukaaluks sellele hõivasid Tšehhoslovakkia väed 9. märtsil Slovakkia ja eemaldasid Tiso võimult. 13. märtsil 1939 kohtus Jozef Tiso Berliinis Adolf Hitleriga. Hitler sisuliselt sundis teda Slovakkia iseseisvust välja kuulutama. 14. märtsil 1939 kuulutas Slovakkia parlament välja Slovaki Vabariigi iseseisvuse. Tisost sai peaminister ja 26. oktoobril 1939 president.

Slovaki Vabariigi presidendina püüdis Tiso ajada suhteliselt mõõdukat poliitikat. Tal oli korduvalt konflikte natsionaalsotsialistliku peaministri Vojtech Tukaga.

Kui Punaarmee hõivas 1945. aasta aprillis kogu Slovakkia territooriumi, siis põgenes Tiso Austria kaudu Saksamaale. 6. juunil 1945 vahistasid Ameerika sõjaväelased ta Baieris ning ta anti Tšehhoslovakkia võimudele välja. Talle esitati süüdistus riigireetmises ning 15. aprillil 1947 mõisteti ta surma. Ta poodi üles 18. aprillil 1947.

## Viited
Keskalluvusega linn

**Keskalluvusega linn** on mitme riigi 1. järgu haldusüksuse tüüp:
***[[keskalluvusega linn (Argentina)|keskalluvusega linn]]** (*ciudad*) Argentinas 
***[[keskalluvusega linn (Armeenia)|keskalluvusega linn]]** (*khaǧakh*) Armeenias
***[[keskalluvusega linn (Aserbaidžaan)|keskalluvusega linn]]** (*şəhər) *) Aserbaidžaanis
***[[keskalluvusega linn (Etioopia)|keskalluvusega linn]]** (*astedader*) Etioopias 
***[[keskalluvusega linn (Gambia)|keskalluvusega linn]]** (*city*) Gambias 
***[[keskalluvusega linn (Gruusia)|keskalluvusega linn]]** (*kalaki*) Gruusias
***[[keskalluvusega linn (Guinea)|keskalluvusega linn]]** (*ville*) Guineas 
***[[keskalluvusega linn (Hiina)|keskalluvusega linn]]** (*shi*) Hiinas 
***[[keskalluvusega linn (Horvaatia)|keskalluvusega linn]]** (*grad*) Horvaatias
***[[keskalluvusega linn (Jeemen)|keskalluvusega linn]]**  Jeemenis
***[[keskalluvusega linn (Kambodža)|keskalluvusega linn]]** (*krŏng*) Kambodžas
***[[keskalluvusega linn (Kasahstan)|keskalluvusega linn]]** (*qala*, *gorod*) Kasahstanis
***[[keskalluvusega linn (Keenia)|keskalluvusega linn]]** (*municipality*) Keenias
***[[keskalluvusega linn (Kongo DV)|keskalluvusega linn]]** (*ville*) Kongo DV-s
***[[keskalluvusega linn (Kõrgõzstan)|keskalluvusega linn]]** (*şaar*) Kõrgõzstanis
***[[keskalluvusega linn (Lõuna-Korea)|keskalluvusega linn]]** (*gwangyeoksi*) Lõuna-Koreas
***[[keskalluvusega linn (Moldova)|keskalluvusega linn]]** (*municipiu*) Moldovas
***[[keskalluvusega linn (Mongoolia)|keskalluvusega linn]]** (*hol*) Mongoolias
***[[keskalluvusega linn (Peruu)|keskalluvusega linn]]** (*municipalidad*) Peruus
***[[keskalluvusega linn (Põhja-Korea)|keskalluvusega linn]]** (*si*) Põhja-Koreas
***[[keskalluvusega linn (Rumeenia)|keskalluvusega linn]]** (*municipiu*) Rumeenias
***[[keskalluvusega linn (Rwanda)|keskalluvusega linn]]**  Rwandas
***[[keskalluvusega linn (Ukraina)|keskalluvusega linn]]** (*misto*) Ukrainas
***[[keskalluvusega linn (Usbekistan)|keskalluvusega linn]]** (*shahar*) Usbekistanis
***[[keskalluvusega linn (Valgevene)|keskalluvusega linn]]** (*horad*, *gorod*) Valgevenes
***[[keskalluvusega linn (Venemaa)|keskalluvusega linn]]** (*gorod*) Venemaal
***[[keskalluvusega linn (Vietnam)|keskalluvusega linn]]** (*thành pố*) Vietnamis
Benjamin Boukpeti

**Benjamin Kudjow Thomas Boukpeti** (sündinud 4. augustil 1981 Lagny-sur-Marne'is Prantsusmaal) on Togo aerutaja. Ta võitis Pekingi suveolümpiamängudel kärestikuslaalomis ühesüstal pronksmedali. See oli Togole läbi aegade esimene medal olümpiamängudel.

Boukpeti kasvas üles ja elas Prantsusmaal. Tema ema oli prantslanna ja isa togolane, tema vanem vend Oliver esindas aerutamises Prantsusmaad. Ka Benjamin osales juunioride seas Prantsusmaa esindajana, kuid vigastuste tõttu ei pääsenud ta täiskasvanute koondisse. Kuigi ta oli Togos käinud vaid ühe korra, otsustas ta esindada just seda Aafrika riiki. 2004. aasta suveolümpiamängudel Ateenas sai ta oma eelsõidus 15. koha. 2008. aastal tuli ta Aafrika meistriks ja tagas sellega koha olümpiamängudel. Esimeses sõidus sai ta eelviimase aja, kuid tänu teise sõidu kiireimale ajale pääses ta kaheksandana poolfinaali. Poolfinaalides sa ta kiireima aja ja sai finaalis startida viimasena. Seal võidetud pronks oli Togo ajaloo esimene olümpiamedal. 2012. aasta suveolümpiamängudele Londonisse pääses ta napilt, sest ei kvalifitseerunud Aafrika meistrivõistlustel. Siiski anti talle *wild-card* ehk vabapääse. Londonis jäi ta finaalis viimaseks ehk kümnendaks.

## Viited
Kululuud

**Kululuud** on tulekustutusvahend. 

Seda soovitatakse kasutada grillimise ja lõkketegemise ajal kontrolli alt väljunud tule materdamiseks.

## Viited
Keskalluvusega linn (Hiina)

**Keskalluvusega linn** (直辖市, 直轄市, *zhíxiá shì*) on üks Hiina Rahvavabariigi 1. järgu haldusüksuste (provintsitasandi haldusüksuste) tüüpidest. 

See ei ole provints, kuid on provintsiga ja autonoomse piirkonnaga sama järgu haldusüksus. Ta allub vahetult riigile. 
Et Hiina on unitaarriik, siis ei ole tegu osariigiga.

Hiinas on neli keskalluvusega linna: 
* Beijing Shi (北京市; keskus Dongchengi linnarajoon, Hiina pealinn)
* Tianjin Shi (天津市; keskus Hepingi linnarajoon, sadamalinn Pekingist 120 km kagus)
*Shanghai Shi (上海市; keskus Huangpu linnarajoon, tähtis majandus- ja finantsmetopol Jangtse jõe suudmes) 
* Chongqing Shi (重庆市; keskus Yuzhongi linnarajoon, pindalalt ja elanike arvult suurim keskalluvusega linn, mille territoorium moodustas varem seitsmendiku Sichuani provintsist selle idaosas)

## Ajalugu
Aastal 1927 kehtestas Hiina Vabariik 11 erilinna (特別市, *tébíeshì*): Nanjing, Shanghai, Beijing, Tianjin, Qingdao, Chongqing, Xi'an, Guangzhou, Hankou, Shenyang ja Harbin. Neile lisandus nominaalselt Dalian, mis oli Jaapani võimu all. Need nimetati ümber Yuani võimuga linnadeks (院辖市, 院轄市, *yùanxíashì*) ning seejärel keskalluvusega linnadeks (直辖市, 直轄市, *zhíxiáshì*).

Hiina Rahvavabariik kehtestas – kohe 1949. aastal – oma haldusjaotuses järgmised 12 keskalluvusega linna: Anshan, Benxi, Chongqing, Fushun, Guangzhou, Nanjing, Peking, Shanghai, Shenyang, Tianjin, Wuhan ja Xi'an; erinevalt varasemast lisati Anshan, Benxi ja Fushun ning kaotati Qingdao, Dalian ja Harbin, mis muudeti provintsilinnadeks; Hankou liideti Wuhaniga.

1950. aastal lisandus Lüda, novembris 1952 degradeeriti keskalluvusega linnast provintsilinnaks Nanjing. Aastal 1953 lisandus Changchun ja taastati Harbini staatus. 

Aastast 1954 jäid keskalluvusega linnadeks senistest ainult Peking, Shanghai ja Tianjin; ülejäänud said allprovintsilinnadeks ja mitu said provintsi pealinna staatuse. Tianjin kaotas selle staatuse 1958. ja sai uuesti 1967. aastal.

Aastast 1997 on neljas keskalluvusega linn Chongqing Shi, mis hõlmab endisest Chongqingist palju suurema ala.

## Vaata ka
* Hiina haldusjaotus

## Märkused
Hüdroelektrienergia

**Hüdroelektrienergia** on gravitatsiooni toimel voolava või langeva vee jõul toodetud elektrienergia. 

Enamik hüdroelektrienergiat tuleb elektrigeneraatorite turbiine pöörlema paneva paisutatud vee potentsiaalsest energiast. 

See on levinuim taastuvenergia vorm. 

Maailmas toodetavast elektrienergiast moodustab hüdroelektrienergia 16%.
 
2010. aastal oli elektrienergia tootmist 3,427 teravatt-tundi ja seda tahetakse iga aasta tõsta umbes 3,1% järgnevad 25 aastat. Hüdroelektrienergiat toodetakse 150 riigis ning koos Aasia ja Vaikse ookeani piirkonnaga toodeti kogu maailma hüdroelektrienergiat 2010. aastal 32%. Hiina on suurim hüdroenergia tootja maailmas, mis tootis 2010. aastal 17% kogu kodumaise elektrienergia kasutamisest. Praegu on maailmas neli hüdroelektrijaama, mis on suuremad kui 10 gigavatti (GW): Kolme Kuru tamm Hiinas, Itaipu tamm Brasiilia ja Paraguay piiril, Xiluodu tamm Hiinas ning Guri tamm Venezuelas.

Hüdroelektri maksumus on suhteliselt odav, mistõttu on see konkurentsivõimeline taastuvenergia allikas. Keskmine maksumus hüdroelektrijaamas, mis on võimsam kui 10 megavatti toodetud vool, on 3–5 USA senti kilovatt-tunni kohta. Hüdroelektrijaamade tootlikkust saab paindlikult reguleerida vastavalt elektrivõrgu vajadustele. Põhimõte toimib sellel, kas salvestatakse vee potentsiaalset energiat või lastakse vett rohkem läbi turbiinide. Kuigi tammide ehitamine katkestab jõe voolu ning võib kahjustada ökosüsteeme. Suurte tammide ja reservuaaride ehitamine sageli kaasab ka inimeste ja loomade ümberasustamise. Kui hüdroelektrijaama kompleks on valmis ehitatud, siis tehas ei tooda otseselt jäätmeid ja kasvuhoonegaase tekib märgatavalt vähem kui fossiilkütustel põhinevates jaamades.

## Vaata ka
* Hüdroenergia
* Hüdroelektrijaam
Printsiip

**Printsiip** (ladina keeles *principium* 'algus; lähtekoht; põhialus') on loogikas, teaduses ja filosoofias teoreetilise süsteemi kavandi või praktilise käsitlussuuna lähtekoht, esindades teatud valdkonna sisulisi ja metoodilisi põhimõtteid. 

Üldistades võib öelda, et iga teaduslik distsipliin, filosoofiline seisukoht ning loogiline või matemaatiline süsteem lähtub printsiipidest, millele edasine teaduslik arutlus või filosoofiline argumentatsioon tugineb. 

Traditsioonilises loogikas on olulised neli printsiipi:
* samasusseadus
* vasturääkivusseadus (*principium contradictionis*),
* välistatud kolmanda seadus (*principium exclusi tertii*)
* küllaldase aluse seadus (*principium rationis sufficientis*)
Reinaldo Gorno

**Reinaldo Gorno** (18. juuni 1918 Yapeyú – 10. aprill 1994 Buenos Aires) oli Argentina pikamaajooksja.

Ta võitis 1952. aasta suveolümpiamängudel Helsingis ja 1951. aasta Panameerika mängudel maratonijooksus hõbemedali. Lõuna-Ameerika meistrivõistlustel võitis Gorno ühe kulla, viis hõbedat ja ühe pronksi. Linnamaratonidest on ta võitnud Fukuoka maratoni ja Enschede maratoni.
Kingitus

**Kingitus** ehk **kink** on vabatahtlikult, rahalist või muud hüvitist saamata teisele isikule üle antav või antud vara (mis ei ole enne selle teise isiku oma).

Kingitusi antakse tihti mingi erilise sündmuse või tähtpäeva puhul, nt sünnipäevaks, jõuludeks, pulmadeks, nimepäevaks, kooli lõpetamisel jne.

Kingituse andmisega võidakse väljendada armastust, sõprust, poolehoidu, tänu, suuremeelsust. Kingitus võib olla oma vara ja rikkuse teistele jagamise viis. Kingituse eesmärk võib olla kinkijast mälestuse jätmine.

## Vaata ka
*Almus
*Annetus
*Ohvriand

## Välislingid

Hea kodanik. Annetamine ja maksud. https://heakodanik.ee/sites/default/files/files/Infovoldik%20Annetamine%20ja%20Maksud.pdf
Neurotransmissioon

**Neurotransmissiooniks** ehk **keemiliseks neurotransmissiooniks** (ladina *neurotransmissio*) (ka **sünaptiliseks ülekandeks**) nimetatakse kahe neuroni vahel toimuva impulsi keemilise vahendamise protsessi. Neurotransmissiooni käigus toimub närvilõpmetest erituva neurotransmitteri sihtrakku (nt presünaptilise neuroni) vastuvõtmine ning aktivatsioon ja/või inhibitsioon teise neuroni (nt postsünaptilise neuroni) retseptorite poolt. 

Neurotransmissioonil põhineb paljude kesknärvisüsteemi toimivate ainete ja ravimite ringlus.  

Inimeste suhtes mürkmadudeks liigitatud madude toksiinina toimiv sülg, mille toime on neurotoksiline, toimib ka neurotransmissiooni, olenevalt mürkmao sülje biokeemilisest koostisest kas presünaptiliste või postsünaptiliste neuronite kaudu.   

## Viited

## Välislingid
*Sissekanne The Merck Manualis

*Selles artiklis on kasutatud ingliskeelset artiklit [[:en:Neurotransmission]] seisuga 27.04.2014.*
Dibroom

**Dibroom** ehk **molekulaarne broom** ehk **broom** (Br2) on tähtsaim broomist koosnev lihtaine.

Normaaltingimustel on ta mürgine punakaspruun tugevalt aurav terava lõhnaga vedelik. Aine on väga lenduv ning juba toatemperatuuril aurustub seda suures koguses.

Dibroomi looduses ei leidu, sest ta on väga reaktiivne.

## Keemilised omadused
Dibroom ei ole nii reaktiivne kui dikloor, kuid on dijoodist reaktiivsem.

Dibroom redutseerub kergesti, moodustades bromiidioone; ta on tugev oksüdeerija (redokspotentsiaal 1,07 V). Dibroom reageerib kergesti enamiku metallide ja poolmetallidega, moodustades vastavaid bromiide.

Dibroom reageerib ka orgaaniliste ühenditega. Näiteks alkaanidega toimub radikaalne asendusreaktsioon (radikaalne halogeenimine), mille saaduseks on bromoalkaanid. Kiirguse mõjul laguneb dibroom kergesti kaheks broomiradikaalideks. Alkeenidega toimub elektrofiilne liitumine dibromoalkaanideks. Näiteks eteenist saadakse 1,2-dibromoetaan:

:\mathrm{H_2C{=}CH_2\ +\ Br_2\longrightarrow\ C_2H_4Br_2}

Dibroomi saab kasutada kaksiksidemete olemasolu indikaatorina. Dibroomi vesilahuse (broomvee värvituks muutumine annab tunnistust sellest, et reaktsioon on toimunud.

Reaktsiooni küllastamata orgaaniliste ühenditega saab seletada molekuli sobiva suurusega. Ühendit saab lõhkuda, nii et tekivad positiivne, elektrofiilne osake (Br+) ja negatiivne, nukleofiilne osake (Br-). Peale alkaanide ja alkeenide võib dibroom reageerida ka (aktiveeritud) aromaatsete ühenditega, kergesti reageerivad benseen, fenoolid ja aniliinid. Toimub elektrofiilne aromaatne asendusreaktsioon, mis ei vaja katalüsaatorit. Saadusteks on orgaaniline broomiühend ja (gaasiline) vesinikbromiid.

## Füüsikalised omadused
Dibroom on ainuke mittemetalli lihtaine, mis on standardtingimustes vedelik. Neis tingimustes aurustub ta kergesti. Punakaspruun aur sarnaneb lämmastikdioksiidiga, kuid tal on iseloomulik vänge lõhn.

Broom lahustub mõõdukalt vees ning hästi etanoolis, dietüüleetris, kloroformis ja süsinikdisulfiidis. Broom lahustub paremini ioonilises broomisoolas, nimelt moodustub seal ioon Br3-.

## Saamine
Broomirikast merevett (näiteks Surnumerest) kasutatakse tooraineena dibroomi tööstuslikul tootmisel. Merevett töödeldakse diklooriga, mille toimel broom oksüdeerub dibroomiks:

:\mathrm{2\ Br^-\ +\ Cl_2\longrightarrow\ 2\ Cl^-\ +\ Br_2}

Väikeses koguses saab dibroomi laboris valmistada, töödeldes tahket naatriumbromiidi kontsentreeritud väävelhappega (H2SO4). Esimesel etapil tekib gaas vesinikbromiid (HBr), kuid osa sellest oksüdeerib väävelhape dibroomiks (Br2) ja vääveldioksiidiks (SO2):

:\mathrm{NaBr\ +\ H_2SO_4\longrightarrow\ HBr\ +\ NaHSO_4}

:\mathrm{2\ HBr\ +\ H_2SO_4\longrightarrow\ Br_2\ +\ SO_2\ +\ 2\ H_2O}

Tugevama oksüdeerija lisamine muudab reaktsiooni efektiivsemaks.

Dibroomi mürgisuse tõttu valmistatakse teda sageli *[[in situ]]*, töödeldes ''N''-bromosuktsinimiidi (NBS) vesinikbromiidiga. Tekkivat suktsinimiidi saab sageli välja filtreerida.

## Vaata ka
* Mürkgaaside loend
Ainja kalmistu

**Ainja kalmistu** (ka **Aine kalmistu**) on kalmistu Karksi kihelkonnas Pärnumaal, tänapäevase haldusjaotuse järgi Ainja külas Mulgi vallas Viljandi maakonnas. Kalmistu pindala on 1,1 ha.

## Ajalugu
Kalmistu rajati arvatavasti koos esimese õigeusu koguduse rajamisega Karksi kihelkonda 1846. aastal, sellepärast on selle kohta ka kasutatud nime 'Karksi vana õigeusu kalmistu'. 

Viimane matus kalmistul toimus 3. augustil 1958, sinna maetute arv ei ole teada. Praegu on kalmistu kasutuseta.

## Viited

## Kirjandus
*Maire Sala. Ainja kalmistu ootab tähelepanu. - Sakala, 29. oktoober 2003 

## Välislingid
* 
*Ainja kalmistu. Viljandimaa kalmistute bibliograafia
Suzuki Celerio

**Suzuki Celerio** on Suzuki väike linnaauto, mis on Suzuki Alto järeltulija. Celerio kujundus on tagasihoidlik. Sellele pakutakse vaid ühte mootorit:1,0, millel on 68 hobujõudu ja 90 nm.
BMW i3

**BMW i3** on BMW toodetav väike iseloomuliku kõrge katusega elektriauto, mille tootmist alustati 2013. aastal ja mis oli BMW esimene masstootmisesse jõudnud täiselektriline sõiduk.

## Disain ja ehitus
BMW i3 kandmik on valmistatud kaalusäästu eesmärgil süsinikkiuga tugevdatud plastist (CFRP) ja alumiiniumist. See ehituspõhimõte oli osa BMW i-seeria kontseptsioonist (nn *LifeDrive* arhitektuur). Tegu on tagaveolise autoga, mille liitiumioon akupakk asub auto põhja all, tagades madala raskuskeskme.

* Pöördering: BMW i3-e pöördering on vaid 9,86 meetrit, mis teeb selle linnaliikluses väga manööverdatavaks.
* Mahutavus: autosse mahub 4 täiskasvanut.
* Uksed: aripärane disainielement on vastassuunas avanevad tagumised uksed (nn *suicide doors*), millel puudub B-piilar.

## Mudelivalik ja mootorid
Põhimudel BMW i3 kasutab elektrimootorit võimsusega 125 kW (170 hj). Hiljem, alates 2017. aastast, lisandus mudelivalikusse sportlikum versioon i3s, mille võimsus on 135 kW (184 hj).

### REx (Range Extender)
Lisavarustusena pakuti i3-le ka sisepõlemismootoriga sõiduulatuse pikendajat (inglise keeles *Range Extender*), mille puhul on autol lisatähis **REx**. See on 0,65-liitrine kahesilindriline bensiinimootor, mida kasutatakse ainult generaatorina akupaki laadimiseks, mitte auto otse veojõuga varustamiseks. REx-versioon kaalub tavalisest elektriautost rohkem.

## Tootmise lõpp
BMW i3 tootmine lõpetati 2022. aasta juulis. Mudel jäi otsese järeltulijata, kuigi tema pärand elab edasi BMW i-seeria uutes elektriautodes.

## Viited
Renault Zoe

**Renault Zoe** on Prantsuse autotootja Renault' toodetud viieukseline täiselektriline linnaauto (B-segment). Mudelit toodeti aastatel 2012–2024 ning see oli pikka aega Euroopa müüduim elektriauto.

Oma 12-aastase tootmisperioodi jooksul läbis Zoe mitu tehnilist uuenduskuuri, mille käigus paranesid oluliselt nii mootori võimsus kui ka aku vastupidavus.

## Ajalugu ja areng
Renault Zoe esimesi mudeleid (2012) iseloomustas 22 kWh aku ja NEDC-tsükli põhine sõiduulatus 210 km (tegelik sõiduulatus u 150 km). Esialgu kasutas Renault unikaalset ärimudelit, kus auto hind oli soodsam, kuid omanik pidi akut tootjalt rentima. Alates 2020. aastast loobus Renault enamikul turgudel akurendist ja liikus tavapärase müügimudeli juurde.

### Tehniliste andmete võrdlus

## Viimane põlvkond (Phase 2)
Viimase põlvkonna Renault Zoe (alates 2019) tõi kaasa olulise hüppe kvaliteedis ja tehnoloogias:
* **Sõiduulatus:** Tänu 52 kWh akule kasvas tegelik sõiduulatus maanteel ja linnas kombineerituna peaaegu 400 kilomeetrini.
* **Laadimine:** Lisandus 50 kW alalisvoolu kiirlaadimise (CCS) võimekus, mis võimaldas laadida 150 km jagu sõiduulatust umbes 30 minutiga. Jätkuvalt säilis Zoe unikaalne võimekus laadida vahelduvvooluga (AC) võimsusel kuni 22 kW.
* **Sõidudünaamika:** Tippmudel R135 arendab 100 kW (135 hj) ja saavutab tippkiiruseks 140 km/h.

## Tootmise lõpetamine
Renault lõpetas Zoe tootmise 30. märtsil 2024 Prantsusmaal Flins'i tehases. Mudeli vahetas välja uue põlvkonna elektriline linnaauto **Renault 5 E-Tech**, mis põhineb kaasaegsemal AmpR Small platvormil.

## Vaata ka
* Elektriauto
* Renault 5 E-Tech
* Nissan Leaf
Mazda 2

**Mazda 2** on Mazda väikeauto, mida on toodetud 3 põlvkonna vältel 2002. aastast. 

Fail:2002-2004 Mazda 2 (DY) Genki hatchback 01.jpg|1. põlvkond
Fail:'11 Mazda 2 (MIAS '10).jpg|2. põlvkond


3. põlvkond on tootmises 2014. aastast ja see kasutab Skyactiv-tehnoloogiaga mootoreid ja käigukaste ning on disainitud Kodo disainikeeles.

Mazda2 (DJ) IMG 2813.jpg|3. põlvkond
Renault Twizy

**Renault Twizy**  on Renault' väike kahekohaline elektriauto. Auto on varustatud 6,1 kWh akupakiga, võimsus on sõltuvalt mudelist 4 kW (5 hj) või 13 kW (18 hj) ning võimsama mootoriga Twizy maksimaalne kiirus 80 km/h. 

Jaapanis turustatakse Twizyt nimega **[[Nissan]] New Mobility Concept** (NMC).
Twizy mahutab 2 inimest ja läbib ühe laadimisega 100 km. Uksed ja küljeklaasid on Twizy puhul lisavarustus ja kõige odavamad mudelid on ilma uste ja küljeklaasideta.
Nāşir al-‘Aţīyah

**Nāşir al-‘Aţīyah** (sündinud 21. detsembril 1970 Dohas) on Katari rallisõitja ja laskur.

Tema kaardilugeja on Giovanni Bernacchini.

2014. aastal osaleb Nāşir al-‘Aţīyah WRC2-s, sõites Fordiga. Ta sai Portugali rallil üldarvestuses 9. koha ja WRC2 arvestuses 1. koha. Al-‘Aţīyah on WRC arvestuses pärast 4. etappi 20. kohal ja WRC2 arvestuses 5. kohal.
Jari Ketomaa

**Jari Ketomaa** (sündinud 18. aprillil 1979 Mikkelis) on endine soome rallisõitja.

Tema kaardilugeja oli Kaj Lindström.

2014. aastal osales ta WRC2-s, sõites Fordiga ning lõpetas  hooaja kokkuvõttes teise kohaga.
Guðmundur Finnbogason

**Guðmundur Finnbogason** (6. juuni 1873 – 17. juuli 1944) oli Islandi filosoof ning ühtlasi ka üks saareriigi esimesi psühholooge. Tema vanemad olid Guðrún Jónsdóttir ja Finnbogi Finnbogason.

Ta lõpetas Reykjavíkis asuva gümnaasiumis Lærði Skólinn (praeguse nimega Menntaskólinn í Reykjavík) 1896. aastal ning 1901. aastal Kopenhaageni Ülikooli psühholoogia magistri kraadiga. Tema mentorite hulka kuulusid Harald Høffding ja Alfred Lehmann. Neist Lehmann oli õppinud Saksamaal Wilhelm Wundti käe all ning rajanud 1886. aastal Kopenhaagenisse laboratooriumi.

1901. ja 1902. aastal rändas Finnbogason ringi mööda Skandinaaviat ja kogus teavet õppetöö läbiviimise kohta. Ta tegi seda Islandi parlamendi Alþingi rahalisel toel. Uurimistöö põhjal ilmus 1903. aastal tema esimene raamat "Lýðmenntun" ("Rahvaharidus"). Nii raamatus kui ka samal aastal parlamendile esitatud aruandes esitas Guðmundur Finnbogason oma ettepanekud laste harimise kohta Islandil. 1903. ja 1904. aastal kogus ta Islandil andmeid selle kohta, kuidas riigis õppetööd läbi viidi, ning andis sellest taas aru parlamendile. 1907. aastal lepiti kokku õpetamisega seotud eeskirjades, mis suuresti põhinesid Finnbogasoni töödel.

Aastatel 1905 ja 1906 oli ta kirjandusajakirja Skírnir toimetaja ning tegi ka tõlketöid. Muuhulgas tõlkis ta ka William Jamesi loengu inimeste surematusest ning ühe filosoof Henri Bergsoni artikli. Aastatel 1913–1920 ja 1933–1943 oli ta taas ajakirja Skírnir toimetaja.

1908–1910 töötas Finnbogason oma doktoritöö "Samúðarskilningurinn" ("Kaastundlik mõistmine") kallal. Oma doktoritööd kaitses ta 1911. aastal Kopenhaageni Ülikoolis ja aasta hiljem ilmus temalt samal teemal raamat "Hugur og heimur" ("Meel ja universum").

Ajal, mil Guðmundur oma doktoritööd lõpetas, rajati Islandi Ülikool ja sealne filosoofia professuur. Ka tema kandideeris sellele kohale, kuid kohale määrati hoopis Ágúst H. Bjarnason ning Guðmundur Finnbogasonist sai Islandi Rahvusraamatukogu juhataja. 1918. aastal määrati ta siiski ülikooli professoriks ning ta jäi sellele kohale aastani 1924, õpetades rakenduspsühholoogiat ja viies koos oma üliõpilastega läbi katseid.

1917. aastal ilmus tema tööpsühholoogiat käsitlev raamat "Töö ja põhjus" (*Vit og strit*). Raamat ilmus ajal, mil mainitud psühholoogiaharu oli alles oma ajaloo alguses.

## Viited

## Kirjandus
* Jörgen L. Pind. 2005. "Guðmundur Finnbogason, sálfræðingur, ritstjóri Skírnis". *Skírnir*, 179. Kevad 2005.
Funktsionaalne magnetresonantstomograafia

**Funktsionaalne magnetresonantstomograafia** ehk **funktsionaalne MRT** (**fMRT**) on meetod, mis kasutab MRT-tehnoloogiat aju aktiivsuse mõõtmiseks, jälgides aju verevarustuse dünaamikat. See tehnoloogia põhineb faktil, et verevool ajusse ja neuronite aktiveerumine on omavahel seotud. Kui ajuosa on parajasti kasutuses, siis verevool seal piirkonnas suureneb.

Peamine fMRT meetod kasutab vere oksügenatsioonitasemest sõltuvat (BOLD ehk *blood-oxygen-level dependent*) kontrastsust, mille avastaja on Seiji Ogawa. See on pea- ja seljaajus neuronaalse aktiivsuse kaardistamiseks mõeldud tehnoloogia, mis kujutab ajurakkude energiakasutusest tingitud hemodünaamilisi muutusi.

Alates 1990. aastate algusest on fMRT kõige levinum konnektoomikas ehk aju kaardistamises kasutatav meetod, sest see on väheinvasiivne ja ei rakenda ioniseerivat kiirgust.  

Funktsionaalne MRT on kasutusel nii teadustöös kui ka kliinilises diagnostikas. Seda saab kombineerida ja täiendada teiste ajutegevuse kuvandamise meetoditega, nagu EEG ja NIRS. Välja töötamisel on võimalused kasutada kontrastiks ka teisi biomarkereid peale vere hapnikusisalduse, millega saaks parandada fMRT ruumilist ja ajalist lahutusvõimet. Mõned firmad turustavad tooteid nagu fMRT-l põhinevad valedetektorid, kuid neid seadmeid ei peeta veel piisavalt usaldusväärseks, et laialdaselt kasutusele võtta.

## Viited
Mess

**Mess** (ka: *müüginäitus*) on hulgilaat, kus kaubandus- ja tootmisettevõtted eksponeerivad oma tooteid ning sõlmivad kohapeal ostu-müügitehinguid.

## Viited
Volvo 850

**Volvo 850** on kompaktne Rootsi päritolu sõiduauto. Aastatel 1991–1997 valmistati seda Rootsis Volvo autotehases ning selle disainer oli Jan Wilsgaard. 

Volvo 850 toodeti tehti kaht tüüpi kerega: sedaan ja universaal.  

Volvo 850 oli esimene esisillaveoline Volvo mudel, mida hakati Põhja-Ameerikasse eksportima. 

## Mudelid

### 850
Volvo 850 tutvustati Euroopas sedaankerega 1991. aasta juunis ning 1993. aastal lisaks ka universaalkeret. 850 omas mitmeid uuendusi võrreldes varasemate Volvo mudelitega, näiteks ristiasetusega 5-silindriline mootor, Delta-link tagasild, SIPS (Side Impact Protection System) ja automaatselt pingutav turvavööde rihmarull.

1994. aastal tuli välja mudelivärskendus, mille käigus auto sai uued esimese ja tagumise kaitseraua, uued esi- ja suunatuled ja ka värskenduse interjööris. Lisaks tutvustati 1994. aastal 850 turbomudelit T-5 võimsusega 166 kW, mis tagas 0-100 km/h kiirenduse 7.1 sekundit. 

Volvo 850 järeltulijad olid Volvo S70 ja V70.

### 850 T-5R

Aastal 1995 tõi Volvo turule limiteeritud versiooni 850-st, mis sai mudelitähiseks T-5R ning mida tehti 6964 tükki vaid aastal 1995. Volvo 850 T-5R mootor põhineb 850 B5234T3 (Itaalia turul B5204T) T-5 turbomootoril, mille mootori juhtaju (koodi lõpp Bosch #628 USA turul ning #629 Euroopa turul) annab turbolaadurile 30 sekundiks juurde 0,1 baari võrra suurema ülelaaderõhu. Tänu sellele tõusis mootori võimsus 177 kWni. 

Hoolimata kere kandilisusest suudeti T-5R-i õhutakistustegurit vähendada 0,29-ni (tavamudelil 0,32), mis aitas palju kaasa kiirendusele ning lõppkiirusele. T-5R-i kiirendus 0–60 mph 5,8–6 s (oleneb käigukastist ja kere tüübist). Tippkiiruseks sai 249 km/h. T-5R oli esimene mudel, kus oli salongis neli turvapatja.

Mudeli väljatöötamisel andis oma panuse ka Porsche, kes lisas interjööri Alcantara istmed. Kõik T-5Rid tulid standardvarustuses kõikide tollal 850-l saada olevate lisadega (va. tagumised istmesoojendused, mida sai juurde tellida).

850 T-5R toodeti ainult kolme värvitooniga:

* Kollane *(T-Gul)* - 2537 tk (millest sedaane 1117 ja universaale 1420)
* Must *(T-Swart)* -  2516 tk (millest sedaane 954 ja universaale 1562)
* Roheline *(T-Grön)* - 1911 tk (millest sedaane 329 ja universaale 1582)

### 850 R
Pärast Volvo 850 T-5R-i hakati tootma Volvo 850 R-i. Täiustatud T-5R-i mudeli tippkiiruseks sai 254 km/h ja mootori võimsus kuni 190 kW 180 kW asemel. Eri allikate põhjal toodeti neid mudeleid 5000–7000 tükki.

## Veermik
Volvo 850-l on eriline tagavedrustus, mida kutsutakse poolsõltumatuks tagavedrustuseks. Volvol on patent tagasillapuksidele, mis toetuvad alusvankrile ja annavad Volvo 850-le passiivse tagasilla pööramise. Hoolimata mudeli pikast kerest on pöörderingi diameeter kõigest 10,2 m.

## Viited
Kaaliumpermanganaat

**Kaaliumpermanganaat** on anorgaaniline aine molekulivalemiga KMnO4. See on sool, mis koosneb kaaliumi katioonist ja MnO4 anioonist. Tugev oksüdeerija. Lillaka värviga sool. Aastal 2000 toodeti 30 000 tonni kaaliumpermanganaati. Mangaani oksüdatsiooniaste on ühendis VII.

## Tootmine
Tehases toodetakse KMnO4 mangaandioksiidist. MnO2 sulatatakse kokku kaaliumhüdroksiidiga ning soojendatakse hapniku olemasolul. Seejärel ühineb saadus süsihappegaasiga ning lõppsaaduseks on KMnO4.

2 MnO2 + 4 KOH + O2 → 2 K2MnO4 + 2 H2O

3 K2MnO4 + 2 CO2 → 2 KMnO4 + 2 K2CO3 + MnO2

## Üldandmed

Tihedus on 2,7 g/cm3. Toatemperatuuril lahustub vees 64 g/L. Molaarmass on 158,03 g/mol.

## Kasutusala

Kasutatakse orgaanilisel sünteesil, on apteegis ravimina kättesaadav. KMnO4 vesilahust kasutatakse titrandina tiitrimisel (kus toimub redoksreaktsioon analüüdi ja titrandi vahel). Veidi happelised KMnO4 vesilahused on kasutusel gaasilisel elavhõbeda kogumisel.
Renate Loll

**Renate Loll** (sündinud 1962 Aachenis) on saksa füüsik, kes tegeleb kvantgravitatsiooniga.

Ta töötab Radboudi Ülikooli Matemaatika, Astrofüüsika ja Osakestefüüsika Instituudis Nijmegenis.
MINI

**Austin Mini** ehk **Morris Mini** on väikeautomudel, mille kaubamärk kuulub BMW-le. Austin Mini on toodetud kolm põlvkonda. Kolmas põlvkond on eelmisega välimuselt sarnane, aga tehnika on uus. Pildil on põhiversioon, kolme uksega Cooper, aga pakkuma hakatakse ka muid versioone, nende seas ka üks, mida varem polnud: viie uksega luukpära, asendus Clubmanile. Mini valmib nüüd samal autopõjal, millel hakkab valmima järgmise põlvkonna BMW 1. seeria. Põhimootoriks saab 1,5liitrine bensiinimootor, aga müüma hakataks ka diislit ja 2liitrist bensiinimootorit Cooper S-ile. Sisemust on samuti tavalisemaks muudetud.
Opel Adam

**Opel Adam** on Saksamaa autotootja Opel toodetud kolmeukseline esiveoline linnaauto. Tegemist oli Opeli esimese n-ö luksusliku linnaautoga, mis oli suunatud konkureerima selliste mudelitega nagu Fiat 500 ja MINI.

Sõiduk sai nime ettevõtte asutaja **Adam Opeli** järgi. Mudeli esmaesitlus toobus 2012. aasta Pariisi autonäitusel. Adam on ehitatud lühendatud Opel Corsa D platvormile. Suurbritannias turustati mudelit kaubamärgi **Vauxhall Adam** all.

## Disain ja isikupärastamine
Erinevalt varasematest Opeli väikeautodest (nt Opel Agila) keskendus Adam disainile ja peaaegu piiramatutele isikupärastamisvõimalustele. Klientidel oli võimalik valida miljonite kombinatsioonide vahel, varieerides kerevärve, katusevärve, velgi ja interjööri detaile (sh "tähistaevas" laepolstris). 

Varustustasemed ei kandnud traditsioonilisi nimesid, vaid olid jagatud teemadeks: **JAM** (moodne), **GLAM** (elegantne) ja **SLAM** (sportlik).

## Mudelivariandid

### Opel Adam Rocks
2014. aastal Genfi autonäitusel esitletud **Adam Rocks** on maasturlikuma välimusega versioon. Autol on 15 mm võrra kõrgem kliirens, kaitsvad plastikust rattakoobaste laiendused ja standardvarustuses elektriline kangast katuseluuk (SwingTop). Sarnaselt põhimudelile on Rocks ainult esiveoline.

### Opel Adam S
Sportlik tippmudel Adam S avalikustati 2014. aasta lõpus. Sellel on 1,4-liitrine turbomootor võimsusega 110 kW (150 hj), jäigem vedrustus ja võimekamad pidurid.

## Tootmise lõpetamine
Hoolimata innovaatilisest disainist otsustas Opel (pärast liitumist PSA grupiga) Adami tootmise 2019. aastal lõpetada. Peamisteks põhjusteks olid väikeautode segmendi kahanemine, mudeli keerukusest tulenevad kõrged tootmiskulud ja vajadus keskenduda elektrifitseerimisele ja linnamaasturitele.

## Galerii

Fail:Adam Rock.JPG|Opel Adam Rocks külgvaade
Fail:2013-03-05 Geneva Motor Show 8021.JPG|Adam Rocks tagantvaade
Fail:2014-03-04 Geneva Motor Show 1262.JPG|Interjööri isikupärastamise näide


## Viited